Kçiqi i Madh

Kçiq i Madh është një vendbanim në komunën e Mitrovicës, Kosovë. 

 Gjeografia  
Kçiqi i Madhë gjendet ne komunën e Mitrovicës dhe është fshati me i madh ne Mitrovice. Kçiqi i Madh kufizohet me Shupkocin, Zasellën, Cernushën, Smrekonicën, Pantinën, Svinjarën. Më poshtë Kçiqit vazhdon lumi Sitnica. Kçiqi i Madh është lokaliteti më i madh në komunën e Mitrovicës dhe njëri ndër lokalitetitet dhe fshtrat më të mëdha në të gjithë vendin, ai shtrihet përgjatë magjistrales Mitrovicë – Prishtinë në një gjatësi prej rreth 4 kilometra, me rreth 3 mijë shtëpi dhe ekonomi familjare dhe mbi 11 mijë banorë. Banorët e tij njihen për mikpritjen dhe humanitetin e treguar gjatë periudhës së luftës, ku u strehuan dhe u mirpriten në momentet më të rënda të historisë sonë të fundit mbi 45 mijë banorë të fshtratrave të dëbuar nga shtëpitë e tyre prej Drenicës, Artakollit e deri në Llap.

Lagjet më të mëdha në fshat janë Pllana Berisha, Beka, Fejza, Abiti, Beqiri, Hyseni, Brahimi, Shosholli, Zahiti, Aliu, Ibishi, Rushiti, Selimi, Avdiu etj.

Burgu i Smrekonicës është në afërsi të Kçiqit.

 Demografia  
Në Kçiq të Madh jetojnë banore vetëm me origjine shqiptare. Dhe jetojne më shumë se 10,000 banor.

 Ekonomia  
Fshati Kçiq i Madh plotëson kushtet kryesore për jetë të banorëve ka të instaluar ujësjellsin, ka shkollë, rrugë të asfaltuara, market, furrë buke etj.
Po ashtu pjesa afër lumit Sitnica është një toke mjafte pjellore,ku produktet bujqesore si:patatja, specat, lakrat, fasulja, spanaqi, domatet, qepet... janë te njohura ne Mitrovicë dhe Vushtrri, pa harruar edhe produktet e qumshtit, sepse ne fshati ofron edhe mundesi te mira për rritjen e lopeve dhe deleve, mirpo qe ne kohen e pasluftes numri i tyre është zvogluar dukshe. Ne Kçiq gjendet edhe gurethyesi.  

 Kultura 

Fshati "Kçiq i Madh" edhe në të kaluarën e popullit tonë ka pas personalitete të njohur që  ndihmuan dhe kontribuan në zhvillimin dhe formimin e Republikës së Kosovës, por edhe në ditët e sotme ka mjaft figura të rëndsishëm si profesorë, prokuror,polic,mësues, sportist, muzicient etj. 

 Arsimi 
Ky fshat njihet edhe për numrin e madh të sportistëve, intelektualëve dhe punëtorëve të arsimit, muzikantëve ndërsa për minatorë, punonjës të kapaciteteve të ndërmarrjes së Trepçës as që diskutohet pasi ka shumë familje që kanë punuar e që vazhdojnë të punojnë në to. Aktualisht nxënësit e këtij fshati mësimet i ndjekin në dy shkolla në shkollën fillore “Bislim Imeri” që ndodhet në qendër të fshatit (mbi 630 nxënës) si dhe në shkollën "Enver Hadri"  Smrekonicë ku ndjekin mësimet rreth 310 nxënës.

Sporti
Klubi i fshatit quhet KF Elektroliza. Suksesi më i madh i këtij klubi ishte inkuadrimi në Ligen e Dytë në vitin 2004.

 Historia 
Perveq kontributit në luftë me armë në dorë ku kanë marr pjesë shumë banorë të këtij fshati, duke qenë arteria kryesore e lëvizjes ndërmjet Shalës e Drenicës, nëpër këtë fshat kanë kaluar e lëvizur njësi të shumta ushtarake, ushqim, armatimi dhe drejtuesit politikë e ushtarakë si dhe komandantë të shumtë të luftës së UÇK-së. Ndërsa fal humanizmit dhe punës së palodhshme të nënave e motrave të këtij fshati muaj të tërë nga këtu është derguar ushqim, bukë kryp e zemer në pikat më të largëta të zonës operative të Shalës. Nga zemergjerësia e banoreve ushtarët tanë në pikat e fronit kanë marr veshmbathje, shtrojë dhe ushqim duke e bërë Kçiqin shtyllë kryesore e mbështetjes dhe funskionimit të logjistikës së UÇK-së në zonën operative të Shalës. 

 Shih dhe këtë 
Kçiqi i Vogël

 Referime  

 Lidhje të jashtme 
vendndodhja 

Kategoria:Fshatra në Kosovë
Kategoria:Fshatra në komunën e Mitrovicës